[{"text_idx": "#000005", "text": "Peagi pa\u0308tsasid endale selle nime vene smerdid ehk talumehed, kes bojaaride eest a\u0308a\u0308realadele po\u0303genesid ja sinna ha\u0308stikaitstud asulad rajasid."}, {"text_idx": "#000006", "text": "Ka nemad hakkasid end igasugustele vo\u0303imumeestele kaitsesalklasteks pakkuma, ja\u0308ttes naised-lapsed po\u0303lde harima."}, {"text_idx": "#000007", "text": "Juba XVIII sajandil said neist tsaari luuremehed uute maade \u201cavastamisel\u201d, hiljem eriva\u0308eu\u0308ksused ja karistussalgad."}, {"text_idx": "#000008", "text": "Algul ilmusid meie raudteeasulasse kasakad 1905. aastal, kui keegi teatas Tartu vo\u0303mlasse, et Elvas on ma\u0308ss lahti."}, {"text_idx": "#000011", "text": "Kasakas Ivan S\u030curupov ostis Va\u0308ike-Konguta mo\u0303isnikult u\u0308htekokku neli krunti. Esimesed ostu-mu\u0308u\u0308gilepingud so\u0303lmiti 1911. aastal. Ametliku ostjana esines magistri abikaasa."}, {"text_idx": "#000014", "text": "Pere oli vaene. Noore Ivani isa pidi mitmeid kordi kulutama kasakava\u0308e u\u0308lemate uksi, et pojale rahalist o\u0303pitoetust saada. Ivan tahtis harituks ja rikkaks saada. Ja sugugi ei soovinud tsaari ratsava\u0308kke minna."}, {"text_idx": "#000021", "text": "Tema aga lo\u0303i siin isegi suure kiiruga perekonna! Juba 1893. aastal (kui Donimaalt tuli teine rahasu\u0308st) olid Ivanil naine Anna ja tu\u0308tar Taissia ta\u0308iesti olemas."}, {"text_idx": "#000022", "text": "Mees ei tahtnud naasta kodusteppidesse vaikse Doni a\u0308a\u0308rde, vaid soovis Eestisse ja\u0308a\u0308da."}, {"text_idx": "#000023", "text": "Instituut tuli vastu ja vo\u0303ttis ta samal 1897. aastal to\u0308o\u0308le mittekoosseisuliseks kliiniliseks assistendiks. Aga palgata."}, {"text_idx": "#000030", "text": "S\u030curupovite pere asus elama Kroonlinna, pereisa hakkas to\u0308o\u0308l ka\u0308ima merekindluse Aleksander I nimelises fordis."}, {"text_idx": "#000037", "text": "Rikkast mehest saab reeglina kitsipung. Samas aga tahab ta uhket elu ka."}, {"text_idx": "#000038", "text": "Et Elvaski ko\u0303ik uhke ja kena va\u0308lja na\u0308eks, palkas S\u030curupov 1915. aastal oma Elva peavilla laiendamiseks ehitusmeistri Johan Sarve ja tema to\u0308o\u0308mehed. Vastavalt kokkuleppele tehti paras hulk kaeve-, puu-, pottsepa-, katuse- ja maalrito\u0308id."}, {"text_idx": "#000043", "text": "1916. aastal asus S\u030curupov oma plaani ellu viima. Ta andis sisse errumineku avalduse koos palvega saada riiklikku invaliidsuspensioni."}, {"text_idx": "#000046", "text": "Mees saadeti erru, ma\u0308a\u0308rati pension ja 16. veebruaril 1917 anti talle ka\u0308tte Tartu U\u0308likooli arstiteaduskonna III kursuse u\u0308lio\u0303pilase matrikkel."}, {"text_idx": "#000053", "text": "Ju polnud Moskva kaupmeheperes kuigi hea lastetuba."}, {"text_idx": "#000055", "text": "Nagu teatas 28. juuli Elva Elu, andis pansioniomanik Anna S\u030curupova oma kliendid kohtu alla. Need olid Morris Roth ja tema abikaasa, kes saabusid puhkama USA-st. S\u030curupova esitas neile su\u0308u\u0308distuse sahvri ehk panipaiga omavolilises (tegelikult tasuta) kasutamises. Kauged ku\u0308lalised mo\u0303isteti o\u0303igeks."}, {"text_idx": "#000056", "text": "Proua Annal tuli o\u0303ige varsti ka na\u0308guripa\u0308evi na\u0308ha. Vanade elvakate so\u0303nul ajanud 1945. aastal linna majutatud Vene tankimeeste naised Anna tema pansionimajast va\u0308lja. O\u0303nneks olnud u\u0308le tee metsasalus u\u0308ks onnike, kuhu kolida sai. \u201cVabastajate\u201d naispool tegi villas po\u0303hjaliku inventuuri koos suure osa vara konfiskeerimisega. Va\u0308idetavalt aetud lausa kroonu veomasinad peavilla treppi."}, {"text_idx": "#000059", "text": "Elva naisteraadio teab ra\u0308a\u0308kida, et pansioniproua vaim polevat siiani maa pealt minema saanud. Va\u0308idetavalt pesitseb S\u030curupovite majas, praeguses Verevi motellis Anna S\u030curupova sarnane kummitus..."}, {"text_idx": "#000060", "text": "Ta\u0308na toimetab S\u030curupovite villas Verevi Motell, kus lisaks majutusteenuse pakkumisele, toimuvad selles majas ka kultuuriu\u0308ritused ning kohtub Elva vaimu- ning haridusliit. See ko\u0303ik toimub muidugi maja kunagise perenaise Anna S\u030curupova valvsa pilgu all..."}, {"text_idx": "#000061", "text": "Igatahes on magister S\u030curupovist ja\u0308a\u0308nud Elva ajalukku mitte ainult ja\u0308rjekordne \u201csuveprofessor\u201d, vaid olevikku ja tulevikku ka tema rajatud kena kinnistu."}]